Πρόστιμο 160 ευρώ επιβλήθηκε σε 15χρονη Ελληνίδα η οποία βρισκόταν με την οικογένειά της στη Φλωρεντία και προσπάθησε να γράψει με μαύρο μαρκαδόρο τη φράση «η Λίνα είναι τέλεια», πάνω στην ιστορική γέφυρα Πόντε Βέκιο, όπως μεταδίδουν τα ιταλικά μέσα ενημέρωσης.

Παράλληλα, ασκήθηκε δίωξη για απόπειρα πρόκλησης ζημιάς σε ιστορικό μνημείο.

Η έφηβη βρισκόταν για διακοπές στην πρωτεύουσα της Τοσκάνης με την οικογένειά της και με φίλους που ζουν στη Μπολόνια.

Στην Ιταλία έχει ξεκινήσει εδώ και καιρό εκστρατεία κατά των βανδαλισμών, όπως και κατά της αναγραφής ονομάτων και φράσεων στην επιφάνεια των ιστορικών μνημείων και αξιοθέατων της χώρας.

Πηγή: ΑΠΕ-ΜΠΕ